A Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 17. pontja alapján a település közbiztonságának biztosításában való közreműködés a helyi önkormányzat feladata.

A rendőrségről szóló 1994. évi XXXIV. törvény 8. § (4) bekezdésében foglaltak szerint a rendőrkapitány személyesen vagy képviselője útján évente beszámol a rendőrkapitányság illetékességi területén működő települési önkormányzat képviselő-testületének a település közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról.

Ennek megfelelően a Budakeszi Rendőrörs/Budaörsi Rendőrkapitányság vezetője elkészítette beszámolóját a 2024. évi munkájáról.

A jelentés a határozati javaslat mellékletét képezi.